Materiál na prezídium

**Termín:**             16.01. 2024

**Miesto:**             SKDP, Trnavská cesta 74A, Bratislava

**Prítomní:** SAMP: Ing. Vladimír Sirotka, CSc. – prezident SAMP

Mgr. Ing. Peter Hennel – člen prezídia SAMP

RNDr. Miloslav Dekánek – člen prezídia SAMP

SKDP: JUDr. Ing. Miriam Galandová, Mag. Branislav Kováč, JUDr. Adriana Horváthová

**Návrhy na diskusiu:**

* regulácia povolania účtovník
* rodinné podnikanie

**Diskusia k rodinnému podnikaniu:**

Pán Sirotka nám na úvod v skratke predstavil [Slovenskú asociáciu malých a stredných podnikov a živnostníkov](https://www.bing.com/search?pglt=41&q=samp&cvid=30b9b523c7194baab9a54058ac34f035&gs_lcrp=EgZjaHJvbWUqBggBEEUYOzIGCAAQRRg8MgYIARBFGDsyBggCEEUYOTIGCAMQABhAMgYIBBAAGEAyBggFEAAYQDIGCAYQABhAMgYIBxBFGDwyBggIEEUYPNIBCDI5MjdqMGoxqAIAsAIA&FORM=ANNTA1&PC=U531) (v skratke SAMP), ktorá združuje cca 20 zamestnávateľov (malé, stredné a rodinné podniky) s takmer 80 tis. zamestnancami. V roku 2015 pripravili návrh zákona o rodinnom podniku, ktorý bol viac-menej implementovaný do § 15a a nasl. zákona č. [112/2018 Z.z. - Zákon o sociálnej ekonomike a sociálnych podnikoch](https://www.slov-lex.sk/pravne-predpisy/SK/ZZ/2018/112/20230801).

Aktuálne sa snažia osloviť viacero dotknutých ministerstiev (napr. MIRI – p. Raši, MH – p. Saková, MPSVaR – p. Tomáš), aby otázka rodinných podnikov bola doupravovaná aj v nadväzujúcich právnych predpisoch. Upozorňujú aj na zle nastavený systém vzdelávania v SR, ktorý nereflektuje potreby rodinných podnikov ani požiadavky zamestnávateľov.

Upozornili aj na zlé financovanie SBA, kde by videli lepšie využitie fondov, ktoré čerpajú.

Úzku spoluprácu majú so spoločnosťou podnikových finančníkov (SAF – p. Révay) a so Slovenskou živnostenskou komorou (p. Holiš).

Aktuálne by radi vytvorili pracovnú skupinu, ktorá by sa venovala problematike rodinného podnikania z rôznych akceptov, v rámci ktorej by bolo vhodné aj pôsobenie zástupcov SKDP (poskytnutie konzultácií, príp. zámeru v oblasti daní a odvodov). Zástupcovia SKDP túto iniciatívu privítali-

**Diskusia k regulácií povolania účtovník:**

Pani Galandová uviedla problematiku potreby regulácie účtovnej profesie s dôrazom na:

* + nemožnosť presne určiť hranice medzi daňovým poradenstvom a účtovníctvom (nejasná definícia daňového poradenstva v zákone 78/1992 Zb.),
  + chyby pri vypracovávaní účtovných závierok a daňových priznaní účtovníkmi
  + absenciou podmienok pre udelenie účtovníckej živnosti
  + absenciu povinnosti ďalšieho vzdelávania účtovníkov.

Navrhla preto, aby bola SKDP v budúcnosti rozšírená o profesiu napr. profesionálny účtovník a požiadala zástupcov SAMP o názor na takúto možnú úpravu v budúcnosti, v rámci ktorej by bola napr. uznaná prax existujúcich účtovníkov, či ich odborné vzdelanie ... s dlhým prechodným obdobím.

Zúčastnení v regulácií povolania účtovník vidia zlepšenie kvality poskytovaných služieb, rovnako aj v bezpečnejšom podnikateľskom prostredí. Pán Hennel upozornil na skutočnosť, že aktuálne neexistuje žiadna definícia pojmu účtovník, či vymedzenie rozsahu účtovníckych prác. Existencia rôznych účtovníckych certifikácií prehľadnosti na trhu tiež nepomáha.

Pán Dekánek informoval prítomných o tom, aké jednoduché bolo podnikanie v roku 1987. Považoval by za prínosné výrazne zjednodušiť povinnosti podnikateľov v dnešnom svete podnikania.

Pán Kováč pripomenul, že aj v iných krajinách (napr. v Rakúsku, Francúzsku či Taliansku) je profesia účtovníkov regulovaná. Táto regulácia je garanciou napr. aj pri vzniku škody spôsobenej účtovníkom (dnes tu neexistuje povinnosť poistenia).

**Závery z diskusie:**

1. SAMP a SKDP budú spoločne podporovať zmeny v kvalifikačných predpokladoch účtovnej profesie,
2. spoločne budú podporovať implementáciu zákona o rodinnom podnikaní do slovenskej legislatívy v súvisiacich oblastiach (napr. dane a účtovníctvo),
3. spoločná konzultácia návrhu zámeru projektu pre Ministerstvo hospodárstva v oblasti rodinných podnikov

Veríme, že dobrá vzájomná komunikácia bude pokračovať aj naďalej.

Zapísala: A. Horváthová